section_heading: Ratni put u Domovinskom ratu
paragraph_text: Dana 26.09.1991. godine Jedinica je u koordiniranoj akciji s pripadnicima ZNG-a Bjelovar i Virovitica izvršila "čišćenje" na liniji Gaj - Kukunjevac - Dobrovac - Klisa - Prekopakra. U tijeku proboja teroristi su pružili vrlo jak otpor u mjestu Kukunjevac a topničku podršku imali su iz mjesta Jagma, Šeovica, Čaglić i dr. Tijekom noći jedan dio Jedinice uspio se probiti do mjesta Klisa a preostali dio raspoređen je u mjestu Dobrovac. U jutarnjim satima 27.09. Jedinica je uspjela ud u Prekopakru nakon čega su neprijateljske snage započele s jakom topničkom vatrom po obiteljskim kućama. Jedan topnički projektil pogodio je obiteljsku kuću gdje su se nalazili Baniček Dražen, RukTihomir i Dam Mladen, kojom prilikom je smrtno stradao Baniček Dražen, teže je ranjen Ruk Tihomir a lakše je ranjen Dam Mladen.